ఈ ఆర్థికవేతలకు నోబెల్ ఇవ్వాలి.. కేంద్ర మాజీ మంత్రి చిదంబరం ఎద్దేవానోట్ల రద్దు జాతి వ్యతిరేక చర్య: సీపీఎం.. ఇదో పెద్ద కుంభకోణం: మమతా బెనర్జీన్యూఢిల్లీ, ఆగస్టు 30: రద్దయిన పాత నోట్లలో 1% తిరిగి రాలేదని ఆర్బీఐ చేసిన ప్రకటనపై కేంద్ర మాజీ మంత్రి చిదంబరం బుధవారం ట్విట్టర్లో  ధ్వజమెత్తారు. నల్లధనాన్ని తెలుపు చేయడానికే మోదీ ప్రభుత్వం నోట్లరద్దు నిర్ణయం తీసుకుందా అని ప్రశ్నించారు. ‘ఈ నిర్ణయం వెనుక ఉన్న ఆర్థికవేత్తలకు నోబెల్ బహుమతి ఇవ్వాలి’ అని ఎద్దేవాచేశారు. రద్దుతో ప్రభుత్వానికి వచ్చిన సొమ్ము 16 వేల కోట్లయితే  కొత్త నోట్ల ముద్రణతో ఆర్బీఐ రూ.21 వేల కోట్లు నష్టపోయిందని తెలిపారు. ఇందుకు కేంద్ర బ్యాంకు సిగ్గుపడాలన్నారు. నోట్ల రద్దు పెద్ద విపత్తు అని కాంగ్రెస్ నేత రణదీప్ సూర్జెవాలా ట్వీట్ చేశారు. అవినీతిపరులు రూ.కోట్లు ఆర్జిస్తే 104 మంది అమాయక ప్రజలు ప్రాణాలు కోల్పోయారని అన్నారు. నోట్ల రద్దు సంస్థాగతంగా ఆర్బీఐకి ఉన్న ప్రతిష్ఠను దెబ్బతీసిందని, ప్రపంచంలో భారత్ విశ్వసనీయత దెబ్బతిందని, ఇందుకు ప్రధాని మోదీ క్షమాపణ చెప్పాలని డిమాండ్ చేశారు. నోట్ల రద్దు జాతి వ్యతిరేక చర్యని, ఇందుకు దేశం మోదీ ప్రభుత్వాన్ని క్షమించదని సీపీఎం ప్రధాన కార్యదర్శి సీతారాం ఏచూరి అన్నారు.  ఒక శాతం నోట్లు తిరిగి లేదని ఆర్బీఐ చెప్పడం చూస్తే ఇదో పెద్ద కుంభకోణంగా కనబడుతోందని పశ్చిమబెంగాల్ సీఎం మమతా బెనర్జీ అన్నారు.
ee aardhikavetalaku nobel ivvali.. kendra maji mantri chidambaram eddevanotla raddu jaati vyatireka charya: cpm.. idho pedda kumbhakonam: mamata benerjeenudilly, aagastu 30: raddayina paata notlalo 1% tirigi raledani arbi chesina prakatanapai kendra maji mantri chidambaram budhavaaram twitterlo  dhvajamettaaru. nalladhanaanni telupu cheyadaanike modii prabhutvam notlaraddu nirnayam teesukundaa ani prasninchaaru. ‘ee nirnayam venuka unna aardhikavettalaku nobel bahumati ivvali’ ani eddevaachesaaru. raddutho prabhutvaaniki vachina sommu 16 vela kotlayithe  kotta notla mudranatho arbi roo.21 vela kotlu nashtapoyindani telipaaru. induku kendra byaanku siggupadaalannaaru. notla raddu pedda vipattu ani congress netha ranadip surjewala tweet chesaru. avineetiparulu roo.kotlu aarjiste 104 mandi amayaka prajalu praanaalu kolpoyarani annaru. notla raddu samsthaagatamgaa aarbiki unna pratishtanu debbateesindani, prapanchamlo bharat viswasaneeyata debbatindani, induku pradhaani modii kshamaapana cheppaalani demand chesaru. notla raddu jaati vyatireka charyani, induku desham modii prabhutvaanni kshaminchadani cpm pradhaana kaaryadarsi siitaram echuri annaru.  oka saatam notlu tirigi ledani arbi cheppadam chuste idho pedda kumbhakonamgaa kanabadutondani paschimabengal cm mamata benerji annaru.